પાન સિંહ તોમર (ઇરફાન ખાન) આર્મીમાં સૈનિક છે અને નૅશનલ ગેમ્સમાં સર્વિસિસ તરફથી તે સતત સાત વખત જુદાં-જુદાં વિઘ્નોને પાર કરવાની રેસ સ્ટીપલચેઝમાં ચૅમ્પિયન બને છે. પાન સિંહ તોમર પોતાની માતૃભૂમિના પ્રેમને કારણે આર્મીમાં જોડાયેલી એક સામાન્ય વ્યક્તિ છે. જોકે તેના ગામમાં કઝિન ભાઈઓ દ્વારા પાન સિંહ તોમરની જમીન પચાવી પાડવામાં આવે છે અને સ્થાનિક પોલીસ તેની કોઈ મદદ કરવાની ના પાડી દે છે ત્યારે તે બદલો લેવા માટે કોઈ પણ સીમાઓ ઓળંગવાની તૈયારી બતાવે છે અને એક ડાકુ બની જાય છે.